Ամեն հոդ հետազոտելու համար ընտրվում է առավել օպտիմալ անատոմիական դիրք: Ուսահոդի հետազոտությունը մի փոքր ավելի բարդ է ընթանում: Պացիենտը պառկում է մեջքի վրա՝ գլխով առաջ ուղղված մտնում է ՄՌՏ սարքի մեջ: Հետազոտվող ձեռքը շրջվում է ափով դեպի վեր, արմունկը բացվում է, իսկ ափի մեջ դրվում է հատուկ ծանրոց՝ դիրքը ֆիքսելու նպատակով: Ուսահոդի շուրջ փաթաթվում է հատուկ սարք, որը ավելացնում է համասեռ մագնիսական դաշտին գրադիենտ մագնիսական ազդեցություն և թույլ է տալիս իրականացնել տեղային, մանրակրկիտ հետազոտություն: Այս հետազոտությունը կարող է տևել մինչև 30-40 րոպե: Եթե պացիենտին որևէ բան է անհանգստացնում և կարիք է լինում հետազոտությունը ընդհատել, ապա դա հնարավոր է իրականացնել ազդանշանային տանձիկի միջոցով: